钦定古今图书集成/理学汇编/学行典/第194卷 > 士明善
## 钦定古今图书集成/理学汇编/学行典/第194卷 > 士明善

按《兰阳县志》：“士明善，字复初，永乐初乡举。幼敏颖，好
学不倦，至忘寝食，牧牛野外，且行且读成诵，掩卷向
树长揖以自课，诵读声出林表。娶事李氏，一日误失
火，室庐煨烬，母怒，出其妇，不敢有难色。躬自养亲，以
孝闻。及司训清河，遭痼疾，弟跋涉千里往视，昼夜不
离。兄疾愈，弟忧劳成疾卒，因伤弟哀痛太过，亦以疾”
卒。乡人以孝友称其兄弟。